
ถึง  สำนักงานส่งเสริมการปกครองท้องถิ่นจังหวัด (ตามบัญชีรายชื่อแนบท้าย)

กรมส่งเสริมการปกครองท้องถิ่นได้รับแจ้งจากมูลนิธินวัตกรรมสร้างสรรค์สังคมว่า ได้กำหนดจัด “มหกรรมแสดงผลงานและมอบรางวัลองค์กรปกครองส่วนท้องถิ่นด้านการส่งเสริมการมีส่วนร่วมของเด็กและเยาวชน ประจำปี 2568” ภายใต้โครงการพัฒนาการเรียนรู้และการมีส่วนร่วม เพื่อสร้างคุณภาพชีวิตที่ดีของเด็กและเยาวชนในชุมชนท้องถิ่น เพื่อมอบรางวัลเชิดชูเกียรติแก่องค์กรปกครองส่วนท้องถิ่นด้านการส่งเสริมการมีส่วนร่วมของเด็ก
และเยาวชน และเป็นพื้นที่แลกเปลี่ยนผลงานประจำปีให้แก่องค์กรปกครองส่วนท้องถิ่นผู้ปฏิบัติงานด้านเด็ก
และเยาวชน และผู้ที่สนใจเข้าร่วมแลกเปลี่ยนเรียนรู้และสร้างเครือข่ายการทำงานร่วมกัน ในวันเสาร์ที่
21 กุมภาพันธ์ 2569 เวลา 10.00 - 20.00 น. ณ พิพิธภัณฑ์สวนป่าเบญจกิติ เขตคลองเตย กรุงเทพมหานคร และขอเชิญผู้บริหารองค์กรปกครองส่วนท้องถิ่น บุคลากร เจ้าหน้าที่และผู้ปฏิบัติงานด้านเด็กและเยาวชนสังกัดองค์กรปกครองส่วนท้องถิ่นที่ได้รับรางวัลด้านการส่งเสริมการมีส่วนร่วมของเด็กและเยาวชน เข้าร่วมมหกรรมแสดงผลงานและมอบรางวัลฯ
กรมส่งเสริมการปกครองท้องถิ่นพิจารณาแล้ว เพื่อให้การจัด “มหกรรมแสดงผลงานและมอบรางวัลองค์กรปกครองส่วนท้องถิ่นด้านการส่งเสริมการมีส่วนร่วมของเด็กและเยาวชน ประจำปี 2568” เป็นไปด้วยความเรียบร้อยและบรรลุวัตถุประสงค์ จึงขอความร่วมมือสำนักงานส่งเสริมการปกครองท้องถิ่นจังหวัด
แจ้งองค์กรปกครองส่วนท้องถิ่นที่ได้รับรางวัลด้านการส่งเสริมการมีส่วนร่วมของเด็กและเยาวชน พิจารณาอนุญาตให้ผู้บริหารองค์กรปกครองส่วนท้องถิ่น บุคลากร เจ้าหน้าที่และผู้ปฏิบัติงานด้านเด็กและเยาวชนสังกัดองค์กรปกครองส่วนท้องถิ่น เข้าร่วม “มหกรรมแสดงผลงานและมอบรางวัลองค์กรปกครองส่วนท้องถิ่นด้านการส่งเสริม
การมีส่วนร่วมของเด็กและเยาวชน ประจำปี 2568” ตามวัน เวลา และสถานที่ดังกล่าวข้างต้น โดยขอให้เบิกค่าใช้จ่ายในการเดินทางไปราชการจากต้นสังกัด ตามกฎหมาย ระเบียบและหนังสือสั่งการที่เกี่ยวข้อง รายละเอียดตามสิ่งที่แนบมาพร้อมนี้



	กรมส่งเสริมการปกครองท้องถิ่น
                       6  กุมภาพันธ์  2569



กองส่งเสริมและพัฒนาการจัดการศึกษาท้องถิ่น
กลุ่มงานส่งเสริมการศึกษานอกระบบ ศิลปะ วัฒนธรรม และภูมิปัญญาท้องถิ่น
โทร. ๐ ๒๒๔๑ ๙๐๐๐ ต่อ 5337

